یاریی کۆتاییی جامی جیھانیی فیفای ١٩٥٤

یاریی کۆتاییی جامی جیھانیی فیفای ١٩٥٤ کۆتا یاری بوو لە جامی جیھانیی فیفای ١٩٥٤ کە پێنجەمین جامی جیھانیی فیفابوو لە مێژووی فیفادا. یارییەکە لە یاریگای وانکدۆرف لە شاری بێرن لە سویس لە ٤ی تەممووزی ١٩٥٤  لە نێوان هەڵبژاردەی ئەڵمانیای ڕۆژئاوا و هەڵبژاردەی مەجەرستان ئەنجامدرا. بە شێوەیەکی چاوەڕواننەکراو ئەڵمانیا بە ئەنجامی ٣-٢ لە هەڵبژاردەی زێڕینی مەجەرستانى بردەوە کە پێشتر لە قۆناغی کۆمەڵەکاندا ، مەجەرستان بە ئەنجامی ٨-٣ لە ئەڵمانیای ڕۆژئاوای بردبووەوە.

زۆرجار یاریی کۆتاییی ساڵی ١٩٥٤ وەک یەکێک لە گەورەترین یارییەکانی مێژووی جامی جیھانیی فیفا ناودەبرێت، هەروەها یەکێکە لە لە ئەنجامە چاوەڕواننەکراوەکان.   لە ئەڵمانیا ئەم یارییە بە  بە موعجیزەی بێرن ناسراوە (بە ئەڵمانی: Wunder von Bern,   ).

بەم ئەنجامە ئەڵمانیا یەکەم نازناوی بەدەستهێنا، دواتر لە  ساڵانی ١٩٧٤ و ١٩٩٠ وەک ئەڵمانیای ڕۆژئاوا و لە ساڵی ٢٠١٤ وەک ئەڵمانیای یەکگرتوو نازناوەکەی بەرزکردەوە. ئەڵمانیای ڕۆژئاوا سێیەم وڵات بوو کە کە جامی جیهانیی بەدەستهێنا، دوای ئوروگوای ( ١٩٣٠ و ١٩٥٠ ) و ئیتالیا ( ١٩٣٤ و ١٩٣٨ )، هەرچەندە جیاواز لە ئوروگوا و ئیتاڵیا، ئەڵمانیای ڕۆژئاوا یەکەم نازناوی خۆی وەک میوان بەدەستهێنا نەک وەک میواندار. بۆ مەجەرستان پلەی دووەم لە ساڵی ١٩٥٤ وەک باشترین ئەنجامی هەڵبژاردەکە بە هاوبەشی لەگەڵ پلەی دووەم لە ساڵی ١٩٣٨ دادەنرێت کە تا ئێستا بەدەستی هێنابێت لە جامی جیهانیی فیفا. جامی جیھانیی فیفای ١٩٥٤ تا ئێستا تاکە جامی جیهانیی فیفایە کە دوو هەڵبژاردەی ئەورووپای ناوەندی بگەنە یاریی کۆتاییی، لەگەڵ هەڵبژاردەیێکی دیکەی ئەوروپای ناوەند کە نەمسایە و پلەی سێیەمی لەم پێشبڕکێیەدا بەدەستهێناوە.

 سەرچاوەکان 

 بەستەری دەرەکی 

 تێڕوانینێکی گشتی بۆ پاڵەوانێتییەکە
 "موعجیزەی بێرن"

پۆل:جامی جیھانیی فیفای ١٩٥٤